
    ОБЩИНСКИ СЪВЕТ   ЗЕМЕН, ОБЛАСТ  ПЕРНИК

              2440  гр. Земен, ул. „Христо Ботев” № 3
ОБЯВЛЕНИЕ ПО РЕДА НА ЧЛ. 26, АЛ. 3 ОТ ЗАКОНА ЗА НОРМАТИВНИТЕ АКТОВЕ НА ПРОЕКТ НА ПРАВИЛНИК ЗА ИЗМЕНЕНИЕ И ДОПЪЛНЕНИЕ  НА ПРАВИЛНИК ЗА РЕДА, НАЧИНА И УСЛОВИЯТА ЗА ОТПУСКАНЕ НА ЕДНОКРАТНА ФИНАНСОВА ПОМОЩ, НА НУЖДАЕЩИ СЕ ГРАЖДАНИ ОТ ОБЩИНА ЗЕМЕН
На основание чл.26, ал.3 и ал.4 от Закона за нормативните актове във връзка с чл.77 от Административнопроцесуалния кодекс и с оглед гарантиране принципите на обоснованост, стабилност, откритост и съгласуваност, Общински съвет Земен уведомява всички заинтересовани лица, че открива производство по промяна на подзаконов нормативен акт – Правилник за реда, начина и условията за отпускане на еднократна финансова помощ, на  нуждаещи се граждани от община Земен.

  Предмет на подзаконовия нормативен акт е Правилник за изменение и допълнение на Правилник за реда, начина и условията за отпускане на еднократна финансова помощ, на  нуждаещи се граждани от община Земен (приет с Решение №136 от Протокол №17/27.01.2025г. от редовно заседание на Общински съвет –  Земен).
    
 Формата за участие в производството по издаване на посочения акт от страна на заинтересованите лица и организации са писмени предложения и възражения, които могат да бъдат депозирани в Деловодството на Общински съвет Земен или изпратени на електронен адрес: obs_zemen@abv.bg в срок до 15.09.2025г.
    
 Срокът за представяне на становища и предложения по проекта на  Правилника е 30 - дневен, в съответствие с изискванията на чл. 26, ал. 4 от Закона за нормативните актове.
Ива Борисова   (П)
Председател на Общински съвет Земен

ПРАВИЛНИК ЗА ИЗМЕНЕНИЕ И ДОПЪЛНЕНИЕ  НА ПРАВИЛНИК ЗА РЕДА, НАЧИНА И УСЛОВИЯТА ЗА ОТПУСКАНЕ НА ЕДНОКРАТНА ФИНАНСОВА ПОМОЩ, НА  НУЖДАЕЩИ СЕ ГРАЖДАНИ ОТ ОБЩИНА ЗЕМЕН

Създават се  Преходни и  заключителни разпоредби на Правилника за реда, начина и условията за отпускане на еднократна финансова помощ, на  нуждаещи се граждани от община Земен, със следното съдържание:  

§ 1. Превалутирането на посочените в Правилника стойности от левове в евро се извършва при прилагане на правилата за превалутиране по чл. 12 от Закона за въвеждане на еврото в Република България и за закръгляване по чл. 13 от Закона за въвеждане на еврото в Република България. 
§ 2. Правилникът за изменение и допълнение на Правилника за реда, начина и условията за отпускане на еднократна финансова помощ, на  нуждаещи се граждани от община Земен  влиза в  сила от датата, определена в Решение на Съвета на Европейския съюз за приемането на еврото от Република България, прието в съответствие с чл. 140, параграф 2 от Договора за функционирането на Европейския съюз и Регламент на Съвета на Европейския съюз, приет в съответствие с чл. 140, параграф 3 от Договора за функционирането на Европейския съюз. 
§ 3.Правилникът за изменение и допълнение на  Правилника за реда, начина и условията за отпускане на еднократна финансова помощ, на  нуждаещи се граждани от община Земен е приет  с Решение № № ……………… по Протокол № ………….... от проведено на ……………… заседание на Общински съвет  Земен. 

М О Т И В И
НА ОСНОВАНИЕ ЧЛ. 28, АЛ. 2 ОТ ЗАКОНА ЗА НОРМАТИВНИТЕ АКТОВЕ ВИ ПРЕДОСТАВЯМЕ СЛЕДНИТЕ: МОТИВИ ЗА ПРИЕМАНЕ ПРОЕКТ НА ПРАВИЛНИК ЗА ИЗМЕНЕНИЕ И ДОПЪЛНЕНИЕ НА ПРАВИЛНИК ЗА РЕДА, НАЧИНА И УСЛОВИЯТА ЗА ОТПУСКАНЕ НА ЕДНОКРАТНА ФИНАНСОВА ПОМОЩ, НА  НУЖДАЕЩИ СЕ ГРАЖДАНИ ОТ ОБЩИНА ЗЕМЕН
I. Причини, които налагат приемане на Проект  на Правилник за изменение и допълнение на Правилник за реда, начина и условията за отпускане на еднократна финансова помощ, на  нуждаещи се граждани от община Земен
В Държавен вестник, бр. 70 от 20.08.2024 г. е обнародван Закон за въвеждане на еврото в Република България (по-долу ЗВЕРБ, „Закона“). Приемането му е логична фаза в осъществяването на стратегическата цел на държавата за присъединяване към еврозоната, а и в цялостното осъществяване на евроинтеграционните процеси в страната. С приемането на ЗВЕРБ е зададена правната рамка, която осигурява сигурност за гладко и ефективно преминаване от лева в евро. Един от основните принципи, които Законът адресира при въвеждане на единната европейска валута в Република България е принципът на приемственост и автоматично превалутиране на суми от левове в евро. Този принцип е залегнал в основата на Регламент (ЕО) 974/98 и най-общо се основава на две положения: На първо място, стойностите, посочени в левове в съществуващите правни инструменти (каквито са и подзаконовите нормативни актове на общинските смети), се считат за стойности в евро при прилагане на официалния валутен курс и правилата за превалутиране и закръгляване. Неотменимо фиксираният курс на лева към еврото ще бъде определен в Регламент (ЕО) № 2866/98 на Съвета от 31 декември 1998 г. относно валутните курсове към еврото на валутите на държавите-членки, които приемат еврото (ОВ, L 359/1 от 31 декември 1998 г.), но следва да се отбележи, че същият се поддържа вече четвърт век, благодарение на фиксирането на курса на лева към германската марка. Сегашният фиксиран курс (1,95583) е потвърден, както в Националния план за въвеждане на еврото в Република България, така и в Решение на Народното събрание от октомври 2022 г. На второ място — позоваванията в правните инструменти на лева  без посочване на стойността, следва да се считат за позовавания на евро. 
Дейността по подготовката за въвеждане на еврото е мащабен процес, който изисква изменения и в подзаконовата нормативна рамка, поради което със Закона са предвидени съответните делегации за това. Съгласно 56 от Преходни разпоредби на Закона за въвеждане на еврото в Република България се вменява задължение на местните власти да приемат в 6-месечен срок от влизането в сила на този закон, изменения и допълнения в подзаконови нормативни актове, във връзка с въвеждане на еврото като парична единица на Република България. Съгласно чл. 12 и чл. 13 от ЗВЕРБ, превалутирането от левове в евро се извършва, като числовата стойност в левове се раздели на пълната числова стойност на официалния валутен курс, изразен с шест цифри с всичките пет знака след десетичната запетая. Официалният валутен курс не се закръглява или съкращава при извършването на превалутирането. След превалутиране получената сума се закръглява до втория знак след десетичната запетая на базата на третия знак след десетичната запетая в съответствие със следното математическо правило за закръгляване: 

Когато третият знак след десетичната запетая е по-малък от пет, вторият знак след десетичната запетая остава непроменен; 

Когато третият знак след десетичната запетая е равен на или по-голям от пет, вторият знак след десетичната запетая се увеличава с една единица. 

Посочените в подзаконовите нормативни актове стойности на размера на местни данъци, глоби, имуществени санкции и др. след датата на въвеждане на еврото в Република България следва да се посочват в евро, т.е. посочените им размери следва да се превалутират автоматично в евро, като се спазят правилата за превалутиране и закръгляване, без да се поставят лицата в по-неблагоприятно положение. 
С цел привеждане на разпоредбите на действащ в община  Земен подзаконов нормативен акт, регламентиращ обществени отношения от местно значение, какъвто е Правилникът  в съответствие с изискванията, правилата и принципите, заложени в Закона за въвеждане на еврото в Република България, както и повишаване прозрачността и информираността на гражданите за процеса на приемане на единната европейска валута в страната и неговите отражения в местните отношения. Същото е в съответствие с §6 от Преходните и заключителни разпоредби на Закона за въвеждане на еврото в Република България. Република България приема еврото при запазване на официалния валутен курс на лева към еврото, равен на централния курс от 1,95583 лева за 1 евро.
ІІ. Цели и очаквани резултати:

    
 Привеждане на разпоредбите на Правилника в съответствие с изискванията, правилата и принципите, заложени в Закона за въвеждане на еврото в Република България.

        Повишаване прозрачността и информираността на гражданите за процеса на приемане на единната европейска валута в страната и неговите отражения в местните отношения.

IIІ. Финансови и други средства, необходими за прилагане на нормативната уредба:
Прилагането на Правилника за изменение и допълнение на Правилника за реда, начина и условията за отпускане на еднократна финансова помощ, на  нуждаещи се граждани от община Земен няма да е свързано с изразходване на допълнителни финансови средства от бюджета на Общината, които се определят с бюджета за съответната година и не е свързано с ангажиране на допълнителен човешки ресурс.
IV. Очаквани резултати от прилагането: 
Изпълнение на императивни норми на ЗВЕРБ и Регламент (ЕО) 974/98.
V. Анализ за съответствие с правото на Европейския съюз:

Настоящият проект е подзаконов нормативен акт и съответствието му с правото на Европейския съюз е предопределено от синхронизирането на действащото българско законодателство с регламентите и директивите, относими към тази материя. Предлаганият проект за изменение и допълнение на Правилника за реда, начина и условията за отпускане на еднократна финансова помощ, на  нуждаещи се граждани от община Земен е в съответствие с разпоредбите на европейското законодателство.
